**Duális képzés a Békés Vármegyei Kormányhivatalnál**

A Békés Vármegyei Kormányhivatal (a továbbiakban: Kormányhivatal) együttműködési megállapodást kötött a Debreceni Egyetem Természettudományi és Technológiai Karral, amelynek értelmében 2025. év szeptemberétől 1 fő hallgató fogadására nyílik lehetőség *geográfus MSc* duális képzés keretében.

**Szakmai gyakorlóhely neve, székhelye és weboldala:**

Békés Vármegyei Kormányhivatal

Agrár- és Vidékfejlesztést Támogató Főosztály

5600 Békéscsaba, Szerdahelyi utca 2.

https://kormanyhivatalok.hu/

**Miért jelentkezz hozzánk?**

A Kormányhivatal évek óta fogad főiskolásokat és egyetemistákat szakmai gyakorlatra. Az elméleti tudás mellett megismerheted a szakterülethez kapcsolódó munkafolyamatokat, betekintést nyerhetsz a való világba.

Kormányhivatalunk olyan hallgatók jelentkezését várja, akik az irodai munka mellett a természetben is szívesen végeznék a rájuk bízott feladatokat.

Az Agrár- és Vidékfejlesztést Támogató Főosztály az európai, illetve tagállami forrásból finanszírozott agrártámogatási intézkedésekkel kapcsolatos kérelemkezelési, helyszíni ellenőrzési és ügyfélszolgálati feladatokat látja el. Ennek keretében többek között az alábbi feladatokat végzi:

* ügyfél-nyilvántartási feladatok,
* a kérelmekben foglalt adatok adminisztratív, helyszíni ellenőrzési vizsgálatok,
* kölcsönös megfeleltetés előírásainak helyszíni ellenőrzése,
* döntések közlésével kapcsolatos tevékenységek,
* ügyfélszolgálati információ- és segítségnyújtás,
* kérelmek iratkezelésével kapcsolatos feladatok.

**Miért érdemes duális alapképzést választanod?**

A duális képzés keretében lehetőséged van arra, hogy a megszerzett elméleti tudásodat azonnal átültesd a gyakorlatba, mivel az egyetemi évek alatt már az első félévtől kapcsolatban vagy az általad kiválasztott munkahellyel. Duális képzésben résztvevőként tanulmányaid befejezése után olyan gyakorlatorientált tudás birtokában leszel, amely lehetőséget teremt arra, hogy ne teljesen pályakezdőként lépj be a munka világába.

**Mit várunk el a hozzánk jelentkezőktől?**

* Tanulmányok iránti elkötelezettséget.
* Érdeklődést, pozitív hozzáállást, nyitottságot, kezdeményezőkészséget.
* Képességet a csapatmunkára.
* Jó kommunikációs képességet.
* Rugalmasságot, problémamegoldó képességet.
* Informatikai ismeretet.

**Hogyan jelentkezhetsz?**

A Kormányhivatal és a Debreceni Egyetem Természettudományi és Technológiai Kar által közösen indított duális képzésre a mellékelt jelentkezési lap kitöltésével jelentkezhetsz. A jelentkezéshez az alábbi dokumentumokat kérjük csatolni:

* Magyar nyelvű önéletrajz és motivációs levél,
* Legmagasabb iskolai végzettséget igazoló okirat másolata.

#### A kiválasztási folyamat:

A duális képzésre beérkező jelentkezéseket a tanulmányi átlag, illetve a beküldött dokumentumok figyelembe vételével bíráljuk el. A jelentkezők dokumentumainak értékelését követően az általunk legjobbnak tartott jelentkezőket egy személyes felvételi interjúra hívjuk meg.  
A felvételi interjú időpontja *2025. év június hónapjában* várható. A pontos időpont a későbbiekben kerül meghatározásra, amelyről minden jelentkezőt értesítünk. A felvétel akkor sikeres, ha a Kormányhivatal és a Debreceni Egyetem Természettudományi és Technológiai Kar elvárásainak egyaránt megfelelsz.

A Kormányhivatalnál történt *felvételi eljárás eredményéről legkésőbb 2025. július 15. napjáig értesítést küldünk* minden hozzánk jelentkező jelöltnek.

#### Jelentkezési határidő: 2025. május 31.

A jelentkezési lapot a csatolt dokumentumokkal együtt elektronikus úton a [hivatal@bekes.gov.hu](mailto:hivatal@bekes.gov.hu) e-mail címre várjuk.

Szeretettel várunk a Békés Vármegyei Kormányhivatal csapatában!